hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu de hu hu de hu hu de de de hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ru hbs_lat de hsb et hbs_lat it en en pl ru sk hbs_lat en tr fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. május 15.
Ugrás a navigációhoz Ugrás a kereséshez
A Wikimédia Commons tartalmaz Szorb zászló témájú médiaállományokat.
A szorb zászló (felső szorb nyelven Serbska chorhoj, alsó szorb nyelven Serbska chórgoj) a Lausitzban(wd) élő nyugati szláv nép, a szorbok által használt, a pánszláv színeket(wd) tartalmazó háromszínű zászló.
Első ízben 1842-ben említették a lohsai harangszentelés alkalmából. A helybéli lelkész, Handrij Zejler szorb romantikus költő a Serbskie barwy című költeményben ünnepelte a zászlót.[1] 1848-ban a szláv népek képviselőinek berlini találkozóján a szorb színek megjelentek egy zászlón; ugyanannak az évnek júniusában Prágában elfogadták szorb nemzeti zászlóként a hosszanti csíkozású kék-vörös-fehér zászlót.[2]
A Német Császárságban nem nézték jó szemmel a szorb zászlót használatát, néha azonban sikerült kitűzni; így történt például 1904. szeptember 26-án a bautzeni Lausitzi Ház felavatásakor. A weimari köztársaság éveiben a szorb zászló gyakran feltűnt.[1]
1912-ben megalakult a Domowina(wd), a lausitzi szorbok szövetsége. A nemzetiszocialista korszak(wd) idjén 1935-ben betiltották a zászlót, 1937-ben pedig a szövetséget. A második világháború végén a Görlitz és Berlin közötti térség szorb lakosai a szorb zászlókkal köszöntötték a bevonuló szovjet és lengyel csapatokat. A Német Demokratikus Köztársaság zászlókról szóló jogszabályaiban a szorb zászlót nem említették; a kerületi tanácsok azonban szabályozták a használatát különleges alkalmakkor és ünnepnapokon.[3]
A Szász Szabadállam alkotmánya(wd) a következőképpen szabályozza a zászló használatát: A tartomány zászlója és címere mellett a szorb lakóterületen a szorb zászló és címer, a tartomány sziléziai részén pedig az alsó-sziléziai zászló és címer egyenjogú módon használható.[4][5]
Brandenburgban az alkotmány(wd) a következőképpen fogalmaz: A szorb településterületen a szorb nyelvet használni kell a közfeliratokon. A szorb zászló színei a kék, vörös, fehér[6][5] A szorbok / vendek jogairól szóló törvény szabályozza a zászló használatának lehetőségeit: A szorb (vend) zászló színei: kék, vörös, fehér. Használatát tekintve a szorbok (vendek) hagyományos lakóterületén egyenrangú az állami szimbólumokkal.[7][5]
A zászló tehát egyenrangúan használható a német állami (tartományi) szimbólumokkal, azonban nem részesül azonos jogi védelemben. 2018-ban Heiko Kosel szorb képviselő kérdést nyújtott be a szász tartományi kormányzatnak arra vonatkozóan, hogy létezik-e jogi védelem a szorb zászló manipulációja ellen; szerinte ugyanis a szorb zászlót ugyanúgy kellene védeni a visszaélések elől, mint az állami felségjeleket. A kérdés azért merült fel, mert egyes idegenellenes tüntetéseken a szorb zászlót módosított formában használták, például elhelyezték rajta a porosz sast vagy egy szívet a német zászló színeivel.[8]
Handrij Zejler verseiben a következő értelmezést adta a színeknek: a kék az ég, a vörös a naplemente és a szerelem, a fehér az ártatlanság színe.[9] Más értelmezés szerint a kék a hűséget, a vörös a bátorságot, a fehér az ártatlanságot jelképezi.[10]
↑ a b Zdzisław Kłos: Niedersorbischer Stier und Bautzener Mauer. Die nationale Lausitzer Symbolik (im Vergleich zu anderen Identitätszeichen der „kleinen” Slawen). dolneluzyce.pl (Hozzáférés: 2021. ápr. 13.)
↑ Flaggentreffen 2005 in Berlin. www.flaggenkunde.de (Hozzáférés: 2021. ápr. 13.)
↑ Erwin Günther: Politische Symbolik in der DDR 1989/90: Präsentation zum 8. Deutschen Vexillologentreffen am 9./10. Oktober 1999 in Bremen und Bremerhaven. (hely nélkül): [szerzői kiadás]. 1999. Hozzáférés: 2021. ápr. 13.
↑ Verfassung des Freistaates Sachsen. www.revosax.sachsen.de (Hozzáférés: 2021. ápr. 13.)
↑ a b c Bakk Miklós: A Németországi Szorb Népcsoport jogai.  Magyar Kisebbség,  II. évf.  1–2. sz. (1996)
↑ Verfassung des Landes Brandenburg. bravors.brandenburg.de (Hozzáférés: 2021. ápr. 13.)
↑ Gesetz über die Ausgestaltung der Rechte der Sorben/Wenden im Land Brandenburg (Sorben/Wenden-Gesetz – SWG). bravors.brandenburg.de (Hozzáférés: 2021. ápr. 13.)
↑ Kosel: Sorbische Symbole in der Öffentlichkeit nicht geschützt – Gleichstellung mit sächsischen Hoheitszeichen gefordert. www.linksfraktionsachsen.de (2018. márc. 29.) (Hozzáférés: 2021. ápr. 13.)
↑ Ladislav Hnát: Die Flagge der Lausitzer Sorben.  Der Flaggenkurier,  21–22. sz. (2006. okt.)  3–6. o.
↑ Patrycjusz Pajak: Die Simbolik der sorbischen nationalen Embleme. depot.ceon.pl (Hozzáférés: 2021. ápr. 13.)
Ez a szócikk részben vagy egészben a Flagge der Sorben című német Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Szorb_zászló&oldid=23868297”
Lefordítandó cikkekre való utalást tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. május 15., 16:31
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.